**რეგიონების მხარდაჭერა მდგრადი განვითარებისთვის**

**მოთხოვნა კვლევის საპროექტო წინადადებაზე**

1. **პროექტის შესახებ**

,,რეგიონების მხარდაჭერა მდგრადი განვითარებისთვის (ARSD)“ ევროკავშირის მიერ დაფინანსებული 2 წლიანი პროექტია, რომელიც ხორციელდება ევროკავშირის სექტორული პოლიტიკის მხარდაჭერის პროგრამის - რეგიონული განვითარების ხელშეწყობა - ფაზა 2-ის ფარგლებში.

პროექტის მიზანია საქართველოში რეგიონული განვითარების პოლიტიკის შემუშავება-განხორციელების პროცესში საუკეთესო ევროპული გამოცდილების დანერგვის ხელშეწყობა; რეგიონული, მუნიციპალური და სოფლის განვითარებით დაინტერესებულ მხარეებს შორის თანამშრომლობის ინკლუზიური მოდელების შემუშავება. პროექტი ხორციელდება „კონსულტაციის და ტრენინგის ცენტრის (CTC)“ მიერ, პარტნიორ ორგანიზაციებთან „ფიფლ ინ ნიდ (PIN)“ და „დემოკრატიის ინსტიტუტთან (IOD)“ თანამშრომლობით.

ARSD პროექტის ძირითადი მიმართულებებია:

* მტკიცებულებაზე დაფუძნებული და ინფორმირებული პოლიტიკის შემუშავება;
* საუკეთესო ევროპული გამოცდილების გაზიარება;
* ძლიერი სოციალური კაპიტალი და სექტორული თანამშრომლობა;
* ახალი შესაძლებლობები და კომპეტენციის გაუმჯობესება.
1. **კვლევის საპროექტო წინადადების მოთხოვნის წინაპირობა**

რეგიონული განვითარების პოლიტიკა მისი ფართო გაგებით მიზნად ისახავს რეგიონების უთანასწორობის შემცირებას[[1]](#footnote-1), კონკურენტუნარიანობის ზრდას და სოციალურ-ეკონომიკურ განვითარებას. პროექტის ერთ-ერთი ძირითადი მიმართულებაა მტკიცებულებაზე დაფუძნებული და ინფორმირებული რეგიონული პოლიტიკის ხელშეწყობა, რასაც სულ უფრო მეტი მნიშვნელობა ენიჭება პოლიტიკის ფორმირების პროცესში[[2]](#footnote-2).

შესაბამისად, პროექტი მხარს დაუჭერს გამოყენებით კვლევებს რეგიონული განვითარების სფეროში, მათ შორის რეგიონული განვითარების 2018-2021 წლების პროგრამით (ამ ეტაპზე არსებობს პროექტის სახით) გათვალისწინებული მიმართულებებით, რომელსაც განახორციელებს საქართველოში ავტორიზებული უმაღლესი საგანმანათლებლო დაწესებულება (უნივერსიტეტი), როგორც წამყვანი ორგანიზაცია, პარტნიორ ორგანიზაციასთან (think tank) ერთად, რომელსაც გააჩნია ექსპერტული ცოდნა შესაბამის დარგში.

გამოყენებითი კვლევები ხორციელდება საგრანტო კონკურსის მეშვეობით.

1. **საგრანტო კონკურსზე დაშვების პირობები**

საგრანტო კონკურსში მონაწილე ორგანიზაციები:

* წამყვანი ორგანიზაცია წარმოადგენს საქართველოში ავტორიზებულ უმაღლეს საგანმანათლებლო დაწესებულებას (უნივერსიტეტი), რაც დასტურდება დანართის სახით წარმოდგენილი შესაბამისი დოკუმენტით;
* პარტნიორი წარმოდგენილია ორგანიზაციით, რომელსაც გააჩნია საქმიანობის სულ მცირე 3 წლიანი გამოცდილება, რაც დასტურდება ამონაწერით საჯარო რეესტრიდან.
1. **კვლევის საპროექტო წინადადება**
	1. **კვლევის მიზანი**

საგრანტო კონკურსი ცხადდება 3 ლოტად და მიზნად ისახავს ქვემოთ მოცემული ფუნქციური რეგიონების პოტენციალის/კონკურენტული უპირატესობების (competitiveness) შესწავლას:

* ქალაქი თბილისი და მისი მიმდებარე ტერიტორია/არეალი (ლოტი 1);
* ქალაქი ქუთაისი და მისი მიმდებარე ტერიტორია/არეალი (ლოტი 2);
* შავი ზღვის სანაპირო ზონა /არეალი (ლოტი 3).
	1. **საბოლოო პროდუქტები**

დავალების ფარგლებში უნდა შემუშავდეს:

* კვლევის პირველადი ანგარიში, რომელიც ასახავს შერჩეული მიზიდულობის ცენტრების კონკურენტული უპირატესობების გამოყენებით და ღირებულებათა ჯაჭვების აღწერით (3 ან მეტი კონკურენტული უპირატესობა) მათი და მიმდებარე ტერიტორიების/არეალების განვითარების რეკომენდაციებს. ანგარიში ასევე უნდა მოიცავდეს კვლევაში წარმოდგენილი რეკომენდაციების ადვოკატირების გეგმას.

**დოკუმენტის მოცულობა**: არა ნაკლებ 50 გვერდისა.

**საბოლოო ვადა:** 31/07/2018.

* კვლევის პირველადი ანგარიში განიხილება პროექტის მმართველი კომიტეტის მიერ, რათა უზრუნველყოფილ იქნას შესაბამისი უკუკავშირი. კვლევითმა ჯგუფმა უნდა განიხილოს და გაითვალისწინოს კომიტეტის მიერ გამოთქმული შენიშვნები, რეკომენდაციები, კითხვები თუ სხვა. შეიტანოს პირველად ანგარიშში შესაბამისი ცვლილებები და წარმოადგინოს კვლევის ანგარიშის საბოლოო ვერსია ქართულ და ინგლისურ ენებზე.

**დოკუმენტის მოცულობა**: არა ნაკლებ 50 გვერდისა.

**საბოლოო ვადა:** 20/09/2018.

* კვლევის შედეგების გავრცელების მიზნით, ძირითადი მიგნებებისა და რეკომენდაციების პრეზენტაცია სულ მცირე 3 ღონისძიებაზე.

**ღონისძიების ხანგრძლივობა:** 1, 5 სთ - 3 სთ

**საბოლოო ვადა:** 20/12/2018.

* 1. **მეთოდოლოგია**

კვლევითმა ჯგუფმა უნდა შეიმუშაოს და შესთავაზოს დამკვეთს კონკურენტული უპირატესობების შესწავლის მეთოდოლოგია, რომლითაც იხელმძღვანელებს კვლევის დროს. მონაცემთა შეგროვების მიზნით, გამოყენებულ უნდა იქნეს სამაგიდო კვლევა და სხვა თვისებრივი /ხარისხობრივი მეთოდები. მეთოდოლოგიაში უნდა აღიწეროს კონკურენტული უპირატესობების შესწავლის კონცეპტუალური მოდელი /თეორიული ჩარჩო, ინფორმაციის წყაროები და მათი შერჩევის პრინციპები.

* 1. **საქმიანობის გეგმა**

თანდართული „კვლევის საპროექტო წინადადებით“ წარსადგენი საქმიანობის გეგმა უნდა იყოს მკაფიო კავშირში კვლევის მიზანსა და საბოლოო პროდუქტებთან, მეთოდოლოგიასთან. გეგმაში უნდა იქნას აღწერილი ძირითადი ღონისძიებები, შესრულების ვადები, კვლევაში ჩართულ ორგანიზაციებს და პირებს შორის პასუხისმგებლობისა და მოვალეობების განაწილება. საქმიანობის გეგმას თან უნდა ერთვოდეს ბიუჯეტი.

* 1. **ინფორმაცია აპლიკანტ ორგანიზაციებზე**

კვლევის საპროექტო წინადადება უნდა მოიცავდეს ინფორმაციას განმახორციელებელი ორგანიზაციების შესახებ:

* წამყვანი ორგანიზაციის გრანტის მართვის გამოცდილება;
* როგორც წამყვანი, ასევე პარტნიორი ორგანიზაციის კვლევითი საქმიანობის გამოცდილება მოცემულ სფეროში.
	1. **ინფორმაცია კვლევაში ჩართული პირების შესახებ**

კვლევის საპროექტო წინადადება უნდა მოიცავდეს ინფორმაციას კვლევაში ჩართული პირების შესახებ. ამასთან ერთად, პროფესიული რეზიუმეს სახით წარმოდგენილ უნდა იქნეს ინფორმაცია მათ კვალიფიკაციასა და კომპეტენციაზე. სასურველია, მკვლევართა ჯგუფში დაცული იყოს გენდერული ბალანსი. სასურველია, საპროექტო წინადადება ითვალისწინებდეს კვლევის პროცესში სტუდენტთა ჩართულობას.

* 1. **ბიუჯეტი და გრანტის მიმღების კონტრიბუცია**

ბიუჯეტის მთლიანი მოცულობა განსაზღვრულია 20 ათასი ევროდან (მინიმალური სიდიდე) 25 ათასი ევროს ჩათვლით (მაქსიმალური სიდიდე). გრანტის მიმღები (წამყვანი ორგანიზაცია) ვალდებულია განახორციელოს კონტრიბუცია ბიუჯეტის მთლიანი მოცულობის 10% -ის ოდენობით.

ბიუჯეტი არ უნდა ითვალისწინებდეს საერთაშორისო მგზავრობას, საერთაშორისო ღონისძიებებში მონაწილეობას და კაპიტალური დანახარჯებს.

1. **შერჩევა**

შერჩევა მოხდება შემდეგი კრიტერიუმების გათვალისწინებით:

* განაცხადთან დაკავშირებულ ტექნიკურ მოთხოვნებთან შესაბამისობა;
* კვლევითი მეთოდოლოგიის რელევანტურობა;
* კვლევითი საქმიანობის რელევანტურობა;
* განმახორციელებელი ორგანიზაციების გამოცდილება;
* კვლევითი ჯგუფის წევრების კვალიფიკაცია;
* ბიუჯეტი.
1. **ანგარიშგება**

წამყვანი ორგანიზაცია იღებს ვალდებულებას წარმოადგინოს პროექტის შუალედური ანგარიში, რომელიც ასახავს ანგარიშგების პერიოდისთვის გაწეულ სამუშაოს და მის შედეგებს. სამუშაოს დასრულების შემდეგ წამყვანი ორგანიზაცია წარმოადგენს საბოლოო ანგარიშს.

კვლევის ხარისხის უზრუნველყოფის მიზნით, წამყვანი ორგანიზაცია, ვალდებულია ითანამშრომლოს ARSD პროექტის ექპერტთან, მიაწოდოს მას მოთხოვნილი ინფორმაცია და განიხილის მისი, კვლევასთან დაკავშირებული, მოსაზრებები. ასევე, საბოლოო ანგარიშთან ერთად ორგანიზაციამ უნდა წარმოადგინოს ორი რეცენზია, რომელიც შემუშვებულია ერთი ადგილობრივი და ერთი საერთაშორისო რეცენზენტის მიერ.

1. **განაცხადის წარდგენა**

წამყვანმა ორგანიზაციამ უნდა წარადგინოს:

* კვლევის საპროექტო წინადადება (იხ. თანდართული სანიმუშო სტრუქტურა);
* უმაღლესი საგანმანათლებლო დაწესებულების (უნივერსიტეტის) საქართველოში ავტორიზაციის დამადასტურებელი დოკუმენტი;
* პარტნიორი ორგანიზაციის (Think Tank) რეგისტრაციის ამონაწერი საჯარო რეესტრიდან;
* კვლევის ჯგუფის წევრების პროფესიული რეზიუმეები Europass-ის ფორმატში.

**კვლევითი პროექტის წარდგენის ბოლო ვადაა 19/03/2018.**

გთხოვთ, აღნიშნული დოკუმენტები წარადგინოთ შემდეგ ელ. ფოსტის მისამართზე: salome.sichinava@ctc.org.ge და ველში ,,Subject”-ში მიუთითოთ ,,გამოყენებითი კვლევა - უნივერსიტეტის დასახელება“.

მხოლოდ შერჩეული კანდიდატები იქნებიან მოწვეულნი გასაუბრებაზე.

კვლევის შესახებ დეტალური ინფორმაციის მისაღებად ორგანიზაცია გამართავს ღია კარის დღეს: **პარასკევს, 2 მარტს, 16:00 -18:00 სთ., კონსულტაციის და ტრენინგის ცენტრში (მის. ოთარ ჩხეიძის 5, თბილისი)**

**კვლევის საპროექტო წინადადება (სანიმუშო სტრუქტურა)**

1. **შესავალი ნაწილი**

...

1. **კვლევის მეთოდოლოგია**

...

1. **კვლევითი საქმიანობის გეგმა ვადებისა და პასუხისმგებლობების მითითებით**

...

1. **ინფორმაცია წამყვან და პარტნიორ ორგანიზაციაზე**

**...**

1. **კვლევითი ჯგუფის შემადგენლობა და კვალიფიკაცია (პროფესიული რეზიუმე დანართის სახით)**

...

1. **ბიუჯეტი**

...

1. **დანართი**

...

1. იხილეთ ანგარიში “Socio-economic and Territorial Disparities of Georgia, September 2017”, Support to Regional Development Policy in Georgia, Phase II [↑](#footnote-ref-1)
2. იხილეთ „საქართველოს რეგიონული განვითარების პროგრამა 2018-2021 (სამუშაო ვერსია)“, გვერდი 86 [↑](#footnote-ref-2)